№6 жалпы білім беру орта мектебі . Сагинова Г.

Тақырыбы: Шығармашылық ізденіс – шеберлік шыңының бастамасы.

Мақсаты: Тәжірибелі ұстаздардың іс-тәжірибесіне сүйене отырып, оқушылардың жан-жақты дамуында әдіс-тәсілдерді тәжірибеде қолданудағы тиімділігі туралы бағыт-бағдар беру. Шығармашыл тұлға қалыптастыру. Әріптестер арасында тың идеялармен алмасуға жағдай тудыру.

Іс-шараның өту барысы. Психологиялық атмосфера құру

 Айдай арайлап,

 Күндей жайнап,

 Жұлдыздай жарқырап, Бүгінгі шарамызды бастайық (Танысу)

**I.«Биографиялық поэма» стратегиясы бойынша**

1.Есімім (Өз есіміңізді келтіріңіз)

2.Бүгінгі көңіл күйіңіз қандай?

3.Мен қандаймын? (Өзіңізді сипаттайтын үш сын есім келтіріңіз).

4.Сүйікті іс-әрекеттерім (Қол боста айналысуды құмартатын үш әрекетіңіз, хобби)

5.Сүйікті ақын-жазушыларым (Қандай ақын-жазушыларды ұнатасыз?)

6.Менің жетістіктерім (Отбасыңызда, оқуда, жұмыста қандай жетістіктеріңіз бар?)

7.Менің арманым (Бір арманыңызды атаңыз)

8.Тегім

**II.Топқа бөлу**: Қағаз қиындыларына жазылған сөздерді тарату арқылы топқа бөлу.

1.«Ең батыл» тобы

2 .«Ең шығармашыл» тобы

3. «Ең ақылды» тобы

 **Кіріспе сөз:** Шығармашылық дегеніміз- адамның өмір шындығында өзін-өзі тануға ұмтылуы, ізденуі.Өмірде дұрыс жол табу үшін адам ой түйіп,өздігінен сапалы , дәлелді шешімдер қабылдай білуге үйренуі керек.Адам бойындағы қабілеттерін дамытып ,олардың өшуіне жол бермеу адамның рухани күшін нығайтып ,өзін-өзі тануына көмектеседі.Ұстаздың сабақ берудегі мақсаты- баланы бастауыш сыныптардан бастап, шығармашылық ойларға , практикалық әрекеттерге дайын болуға қызығушылыққа тәрбиелеу.
Оқушының өз болмысын тануға көмектесіп қабілетін ояту ,жаңа рухани күш беру білімнің ең маңызды мақсаты болып табылады.
 Бастауыш сынып оқушыларының зейіні тұрақсыз ,импульсивті қабылдау мүмкіндіктері әр түрлі болады Дегенмен әр баланың бір нәрсеге бейімі болады.Бейімділік -оянып келе жатқан қабілеттің ең алғашқы белгісі Оқушылардың шығармашылық қабілетін дамытуға мектеп қана мақсатты түрде ықпал ете алады.Ол үшін мұғалім мейірбан болып, балаларды сол қалпында сүюге тиіс. Тентегін де, тіл алғышын да, жалқауын да, ыждағаттысын да бірдей жақсы көруі қажет.
Оқушыларды **шығармашылық** жұмысқа баулып,олардың белсенділіктерін қызығушылықтарын арттыра түсу үшін шығармашылық қабілеттерін сабақта және сабақтан тыс уақытта дамытуда әр-түрлі әдіс- тәсілдерді қолдануға болады.Олар мынандай:
1.З.Логикалық ойлауын дамытатын ойындармен берілген тапсырмаларды шешу (аннаграмма сөзжұмбақ,құрастырмалы ойындар тағы басқа).
2.Берілген тапсырмаларды түрлендіру бағытындағы жұмыс ( кері есеп құрастыру ,мәтін мазмұнын өңдеу шығарма , шағын мәтін құру тағы басқа). 5.Әңгіменің ұқсастығын салыстыру , бөліктерге бөлу , ат қойғызу .
3.Қиялдау арқылы сурет салғызу , рөлге бөліп оқыту. 4.Ұнатқан кейіпкеріне мінездеме беру.
5.Ой шапшаңдығын , сөз байлығын дамытуда өлең шумақтарын құрастыру.
6.Мәтін ,ертегіні ,әңгімені өз бетінше аяқтау.
Партада отырған әрбір бала -жеке тұлға . Шығармашылық -осы тұлғаны дамытудың тиімді тәсілі .Алдына нақты мақсат қою арқылы биіктерге беттеу болашаққа ұмтылу және нәтижелерге жету тек
шығармашыл адамдардың қолынан келеді және бұл мәселені неғұрлым ерте қолға алса , соғұрлым нәтижелі болатындығы ғылымда дәлелденген.
 **Шығармашылық** іс-әрекет шығармашылық ойлаудан басталады.Ал шығармашылық ойлау деген не? Ол кез келген жағдаятты шешу үшін барлық варианттарды ойдан өткізу арқылы жаңа нәтижеге қол жеткізу болып табылады.
Шығармашылық барлық адамдарда болуға тиісті қасиет. Бастауыш сыныптарда әрбір баланың ерекшелігін дұрыс бағыттап , арнайы жаттықтыра отырып мақсатты түрде дамыту- талантты , шығармашыл адамдар санын көбейтіп ,ұлттың ұлыларын , халқымыздың асыл перзенттерін еселеуге үлес қосады.
Ана тілі сабағында баланың шығармашылық қабілетін дамытуға ең басты назарға алатын нәрсе:
1. Өлең шығаруға үйрету.
2. Ұйқасын тапқызу, сөзбен-сөзді байланыстыру.
3.Алдарына ой тастау.Яғни , қаланың, жер, су,аттарын, болмаса бір оқиғаны суреттеу арқылы өлең жолдарын құрастыру.
Ана тілі оқулығында тақырып соңындағы тапсырмаларға дамытушылық сипат көзделген.Мысалы : тапсырмалар оқулықта берілгенде әңгіме , ертегі, өлең, сурет мазмүнына сәйкес құрыла салмай , оқушының ізденушілігін қалыптастыратындай ойлауға , пайымдауға , дәлелдеуге үйрететіндей етіп түзеледі.Олар мынандай тапсырмалар : оқиға болған уақытты көз алдыңа елестет, қиялдай отырып , суретте немесе өлең жолын құрастыр.
 **Шығарма жазуға** кез келген оқушының қиналатыны белгілі .Ол үшін алдымен ұйымдастыру жұмыстарын жүргізу.Біріншіден , оқушыға шығарманың үлгісін көрсету, яғни тірек нұсқасын беру.Екіншіден, баланың өз бетімен жұмыс істеу қабілетін және ізденісін байқау мақсатында шығарманы үйде емес , сыныпта жаздырту.Үшіншіден, ерекше бір ескеретін мәселе, бұл оқушының еңбегін әділ бағалау.Мұнда мұғалім, ең алдымен, оқушының ізденісін , айтайын деген ойын бағалай білуі тиіс.Себебі, бастауыш сыныптағы оқушылар көптеген грамматикалық қателер жіберетіні белгілі.
Ал сыныптан тыс уақытта оқушылардың шығармашылық қабілетін дамытудың жұмыс түрлері:
1 .Орталық мұражайға апару;
2.Әр түрлі кездесулер өткізу;
З.Әр түрлі тақырыптарда сайыс , пікірталастар өткізіп, алған әсерлері бойынша шығарма жаздыру;
4. Әрбір оқылып отырған шығармалардың авторлары туралы толық мағлұмат жинау, реферат жаздыру.
Осындай жұмыстарды үнемі жүргізу оқушыларды шығармашылыққа баулуға, шәкірт бойындағы қабілет көзін ашып, тілін байытуға , қиялын ұштауға , өз бетінше ізденуге зор әсерін тигізеді .Бала бойындағы қабілетті ашу- оқушының шығармашылық бағытта дамуына жете мән беру болып табылады.

(Мұғалімдер пікірлерімен бөліседі)
**III.Тапсырма.** (топтарға)

 1.«Ең батыл» тобына :Фетр матадан керекті дүние жасау.

2 . «Ең шығармашыл» тобы: Түрлі түсті салфеткіден бұйым жасау.

3. «Ең ақылды» тобы: Түрлі түсті қағаздан апплекация жасау.

**Әр топ жасаған бұйымдарының жасалу жолдарын айтып, қорғайды.**

**IV.Тренинг:** «Ақша қар»

**VI**. «Білім нәрі - ізденісте » демекші, енді шығармашылық жұмыстармен айналысып жүрген тәжірибелі мұғалімдерге кезек береміз.(Анетбаева Райхан )

**VII.** «Ізденген жетер мұратқа» демекші ,енді мұғалімдеріміздің ой ұшқырлығын, сөз саптау қабілеттерін анықтау мақсатында әр топқа тапсырмалар беріледі.(өлең құрастыру) Топтан бір мұғалім шығып. өлең ұйқастарын оқиды.

**Қорыту:** «Ұстаздар әні» (қатысушылардың барлығы бірге айтады.)

**Кері байланыс**. (қатысушылар сабақтан алған әсерелерін стикерге жазады)